Z  A  P  I  S  N  I  K

Sa VII. sjednice Odbora Gradskog društva Crvenog križa Rovinj

održane dana 21. prosinca 2023. u prostorijama

Doma kulture s početkom u 16:30 sati

SJEDNICI PRISUSTVUJU: Ana Gasparini, Boris Jurčić, Ivana Maružin, Maša Bundalo
ODSUTNI: Donald Schiozzi, Mateo Šturman, Igor Franković - opravdano
Ostali prisutni: Dajana Medić, ravnateljica
ZAPISNIČAR: Dajana Medić
 Sjednicu je otvorila ravnateljica GDCK Rovinj Dajana Medić te predložila slijedeći :






D N E V N I   R E D

1.
Verifikacija zapisnika sa 6/23 sjednice Odbora (materijal u prilogu)

2.
Donošenje financijskih odluka:

 Isplata neoporezivih primitaka

- Isplata božićnice za tri djelatnice

- Bon u naravi za tri djelatnice

- Isplata za radne rezultate za tri djelatnice 

3.
Prijedlog Rebalansa

4.
Prijedlog Financijskog plana za 2024. godinu

5.
Prijedlog Plana rada za 2024. godinu

6.
Donošenje odluka:

- Odluka o imenovanju ravnateljice i o osobi ovlaštenoj za zastupanje GDCK Rovinj

- Odluka o plaćanju vanjskog stručnjaka za sređivanja javne nabave

- Odluka o osnivanju Komisije za popis 

7.
Popravak službenog vozila Hyundai 130cw
8.         Utrošak sredstava Akcije solidarnost 2022.

9.         Razno

Dajana Medić  predlaže izmjenu dnevnog reda, točke 7. Popravak službenog vozila Hyundai 130cw i 8. Utrošak sredstava Akcije solidarnost 2022.

Dnevni red je jednoglasno prihvaćen.

AD 1  Usvajanje zapisnika 6/23 Odbora GDCK Rovinj 

ZAKLJUČAK: Zapisnik je jednoglasno prihvaćen.

AD  2 Donošenje financijskih odluka  

Odboru se predlaže da se kao i svake godine isplati božićnica u neoporezivom pojedinačnom iznosu od 399,16 eura za tri djelatnice, dar u naravi u pojedinačnom iznosu od 130 eura na Konzum darovnoj kartici. Djelatnicima se ne isplaćuje prekovremeni rad, rad vikendom te se predlaže Odluka o odobrenju isplate neoporezivog primitka – nagrade u pojedinačnom iznosu od 400 eura.

ZAKLJUČAK: Odbor jednoglasno prihvaća donošenje navedenih financijskih odluka. 

AD 3 Izmjene i dopune financijskog plana za 2023. godinu – Rebalans 

Izmjene i dopune Financijskog plana provode se tijekom godine po postupku za donošenje Financijskog plana, budući da su od usvajanja Financijskog plana za 2023. godinu nastale promjene koje nisu bile poznate u vrijeme usvajanja, a koje se odražavaju i na prihodovnoj i na rashodovnoj strani Financijskog plana. Temeljem procjene ostvarivanja prihoda i rashoda za 2023. do kraja tekuće godine, bilo je nužno donijeti Izmjene i dopune Financijskog plana.

Prilikom izrade prijedloga Izmjena i dopuna Financijskog plana GDCK Rovinj za 2023. vodilo se računa o procjeni prihoda i rashoda do kraja tekuće godine.

Financijskim planom za 2023. godinu bili su predviđeni ukupni prihodi u iznosu od 138.878,30 eura, a Izmjenama i dopunama Financijskog plana za 2023., isti se predviđaju u iznosu od 168.384,00 eura. Planirani prihod po posebnim propisima ovim izmjenama i dopunama povećani su za 21.559,00 eura jer se očekuje kako će do kraja godine biti realiziran u većem iznosu nego što je predviđeno planom. Povećanje prihoda po posebnim propisima odnosi se na povećanje sredstava iz gradskog proračuna obzirom da od 1.siječnja 2023. godine pri GDCK Rovinj djeluje Gradsko psihološko savjetovalište za čije djelovanje Grad Rovinj uplaćuje dodatna sredstva. 

Financijskim planom za 2023. godinu bili su predviđeni ukupni rashodi u iznosu od 138.878,30 eura, a izmjenama i dopunama Financijskog plana za 2023., isti se predviđaju u iznosu od 143.850,00 eura. U ovisnosti o planiranim rashodima povećavaju se rashodi u ukupnom iznosu od 19.555,70 eura te su ukupni rashodi za 2023. god. poslije izmjene i dopune planiraju u iznosu od 158.434,00 eura. Do izmjene je došlo na poziciji materijalnih rashoda koji se povećavaju za 10.826,22 eura te po rebalansu iznose 56.096,00 eura. Korekcije su izvršene zbog nastalih troškova koji nisu planirani prilikom izrade financijskog

plana za 2023. god. (podjele priznanja darivateljima krvi, trošak usklade GDCK za javnu nabavu), povećanje održanih tečajeva prve pomoći (najam prostora), povećane donacije za socijalni program, naknade po Ugovorima o djelu (Savjetovalište).

ZAKLJUČAK: Odbor jednoglasno prihvaća Izmjene i dopune financijskog plana za 2023. godinu – Rebalans i isti upućuje na Skupštinu na prihvaćanje.  

AD 4 Prijedlog Financijskog plana za 2024. godinu

Na temelju članka 4.stavka 9 i članka 5 stavka 6 Zakona o financijskom poslovanju i računovodstvu neprofitnih organizacija (NN 121/14) te pravilnika o sustavu financijskog upravljanja i kontrola te izrade i izvršavanju financijskih planova neprofitne organizacije ( NN 119/15) donosi se financijski plan za 2024. godinu. Neprofitna organizacija prema pravilniku je obvezna izrađivati financijski plan za provedbu godišnjeg programa rada: financijski plan za slijedeću godinu donosi najviše tijelo neprofitne organizacije , odnosno tijelo koji je temeljem statuta za to ovlašteno , najkasnije do 31. prosinca tekuće godine.

Financijski plan sastoji se od:

-
Plan prihoda i rashoda

-
Plan zaduženja i otplate

-
Obrazloženje financijskog plana

Planirani prihodi za 2024. godinu iznose 180.526,00 eura.

Prihodi su  planirani na temelju ostvarenih prihoda u 2023. g. , na temelju poznatih podataka o ostvarenom prihodu za jedanaest mjeseci 2023. te projekcijom predviđenih prihoda  za preostali jedan mjesec 2023. , a za koje još ne postoje podaci o ostvarenim prihodima na dan izrade plana za 2024. godinu.

	31
	 
	Prihodi od prodaje roba i pružanja usluga
	14.417,00

	 
	311
	Prihodi od prodaje roba i pružanja usluga
	14.417,00

	32
	 
	Prihodi od članarina i članskih doprinosa
	138,00

	 
	321
	Prihodi od članarina i članskih doprinosa
	138,00

	33
	 
	Prihodi po posebnim propisima
	108.000,00

	 
	331
	Prihodi po posebnim propisima
	108.000,00

	34
	 
	Prihodi od imovine
	0,00

	 
	341
	Prihodi od financijske imovine
	0,00

	 
	342
	Prihodi od nefinancijske imovine
	 0.00

	35
	 
	Prihodi od donacija
	56.550,00

	 
	351
	Prihodi od donacija iz proračuna
	47.950,00

	 
	353

354

355
	Prihodi od trgovačkih društava i ostalih pravnih osoba

Prihodi od građana i kućanstva

Ostali prihodi od donacija
	600,00

8.000,00

1.421,00

	36
	 
	Ostali  prihodi
	0,00

	 
	361
	Ostali prihodi
	0,00

	37
	 
	Prihodi od povezanih neprofitnih organizacija
	0,00

	 
	371
	Prihodi od povezanih neprofitnih organizacija
	 0,00

	UKUPNO PRIHODI
	180.526,00


Planirani rashodi za 2024. g iznose 180.450,00 eura.

	41
	 
	Rashodi za radnike
	                    55.750,00

	 
	411
	Plaće
	                    44.400,00

	 
	412
	Ostali rashodi za radnike
	4.000,00

	 
	413
	Doprinosi na plaću
	                      7.350,00

	42
	 
	Materijalni rashodi
	                    51.600,00

	 
	421
	naknada troškova radnicima
	                                0,00

	 
	422
	Naknade volonterima
	                      600,00         

	 
	424
	Naknade ostalim osobama izvan radnog odnosa
	                      21.600,00

	 
	425
	Rashodi za usluge
	                    27.000,00

	 
	426
	Rashodi za materijal i energiju
	                      15.220,00

	 
	429
	ostali nematerijalni rashodi
	                        2.130,00

	43
	 
	Rashodi amortizacije
	                      6.950,00

	 
	431
	Amortizacija
	                      6.950,00

	44
	 
	Financijski rashodi
	                        1.050,00

	 
	443
	Ostali financijski rashodi
	                       1.050,00

	45
	 
	Donacije
	                48.150,00

	 
	451
	Tekuće donacije
	                48.150,00

	46
	
	Ostali nespomenuti rashodi
	2.076,00

	
	462
	Ostali nespomenuti rashodi
	2.076,00



	UKUPNO RASHODI
	                180.450,00




U 2024. godini neće biti zaduženja ( primitaka od dugoročnih zaduživanja temeljem primljenih kredita i zajmova ) niti postoje otplate( izdaci od dugoročnih zajmova  te otplate glavnice primljenih dugoročnih kredita i zajmova )

PLAN ZADUŽENJA I OTPLATA

PLAN ZADUŽENJA     0,00 kn

PLAN OTPLATE          0,00 kn

Neprofitna organizacija ne može se kratkoročno zadužiti u 2024. godini.

Neprofitna organizacija neće davati kratkoročne zajmove.

ZAKLJUČAK: Odbor jednoglasno prihvaća Financijski plan za 2024. godinu i isti upućuje na Skupštinu na prihvaćanje.  

AD 5 Prijedlog plana rada za 2024. godinu

U svom djelovanju, GDCK Rovinj polazi od osnovnih načela Pokreta koji su humanost, neutralnost, nepristranost, univerzalnost, jedinstvo, nezavisnost, dobrovoljnost.

GDCK Rovinj svoje ciljeve ostvaruje temeljem Programa rada te godišnjeg Plana aktivnosti koji obuhvaća zadatke i tehnologiju za njihovo ostvarenje.

Program rada GDCK Rovinj podijeljen je u sljedeće programske cjeline:

1.
Humanitarno-socijalni program

2.
Služba traženja

3.
Prva pomoć

4.
Dobrovoljno darivanje krvi

5.
Priprema i odgovor u kriznim situacijama

6.
Zdravlje, prevencija i sigurnost

7.
Rad s mladima i volonterima 

8.
Klub liječenih alkoholičara 

9.
Gradsko psihološko savjetovalište za brak, obitelj, djecu i mladež

1. Humanitarno-socijalni program 

	Aktivosti
	Opis aktivnosti

	1. Prikupljanje materijalnih dobara, financijskih sredstava te primanje usluga
	1.1 Prikupljanje materijalnih dobara: hrana, higijenske potrepštine, invalidska pomagala, odjeća, obuća, namještaj, igračke, posteljina od fizičkih i pravnih osoba – donatora

1.2 Prikupljanje financijskih sredstava: organiziranje i provođenje vlastitih sabirnih akcija; Akcija Solidarnost na djelu i javni apeli – skupljanje novčanih priloga na javnim mjestima, traženje donacija od privatnog sektora, projektno financiranje

1.3 Primanje usluga od ustanova, poduzetnika i obrtnika

	2. Raspodjela materijalnih dobara, financijskih sredstava i pružanje usluga
	2.1 Raspodjela hrane i higijenskih potrepština osobama u potrebi

2.2 Raspodjela materijalnih dobara osobama u potrebi te ustanovama

2.3 Doniranje financijskih sredstava prikupljenih u humanitarnim akcijama i apelima

2.4 Osmišljavanje i primjena novih ili poboljšanih modela pomoći



	3. Pružanje psihosocijalne pomoći
	3.1 Provođenje programa „Pružam ti ruku“ – posudionica medicinskih pomagala palijativnim bolesnicima, ali i osobama koje su u procesu rehabilitacije, pomoć korisnicima u nabavci potrepština, odlazak u ljekarnu, pomoć u nabavci drva za ogrjev

3.2 Sudjelovanje u humanitarnim akcijama drugih organizatora 

3.3 Razvoj aktivnosti Humanitarno-socijalne mreže Rovinjštine 



	4. Senzibiliziranje lokalne zajednice, uključivanje mladih i suradnja sa srodnim udrugama 
	4.1 Senzibiliziranje javnosti za solidarnost i filantropiju

4.2 Prepoznavanje potreba u lokalnoj zajednici

4.3 Uključivanje mladih u provedbu humanitarno-socijalnog programa

4.4 Razvoj aktivnosti humanitarno-socijalne mreže Rovinjštine 


2. Služba traženja

Program Službe traženja provodi se sukladno Pravilniku o Službi traženja Hrvatskog Crvenog križa (NN 52/2007) i spada u javnu ovlast. Opći cilj programa Službe traženja (ST)  je u punoj funkciji za vrijeme oružanih sukoba kada radi na prikupljanju podataka i davanju obavijesti o žrtvama ratnih sukoba. U miru obavlja humanitarnu misiju koja se odnosi na sudbine osoba stradalih zbog elementarnih nesreća, ekonomskih migracija i drugih nezgoda (prikupljanje podataka, traženje bližnjih, spajanju obitelji i sl).

Pojedinačni ciljevi programa Službe traženja su:

•
Zaprimati, voditi i zatvarati traženja i rješavati zahtjeve stranaka,

•
Provesti postupke i zadaće u slučaju kriznih situacija,

•
Edukacija

3. Prva pomoć

Opći cilj programa Prve pomoći (PP) je osposobljavanje što većeg broja osoba za pružanje prve pomoći u neželjenim situacijama ozljeda i bolesti u svakodnevnom životu te u slučaju katastrofa, kao i ciljanih skupina koje su to zakonski obvezne učiniti.

Pojedinačni ciljevi programa Prve pomoći su:

•
educirati različite segmente građanstva za pružanje prve pomoći,

•
održavati dostatan broj predavača prve pomoći,

•
obučavati ekipe prve pomoći za sudjelovanje na natjecanjima/smotrama.

4. Dobrovoljno darivanje krvi

Opći cilj programa Dobrovoljnog davanja krvi (DDK) je promicanje DDK te organiziranje i provođenje akcija DDK, radi zadovoljenja potreba zdravstva Republike Hrvatske za krvi i krvnim pripravcima.

Pojedinačni ciljevi programa DDK su:

•
promicati i njegovati DDK,

•
 organizirati i provoditi akcije DDK,

•
 vrednovati DDK.

Broj zaduženih doza za 2024. godinu je 810.  

5. Priprema i odgovor na krizne situacije

Opći cilj programa Pripreme i odgovora na krizne situacije je ispunjavanje zadaće GDCK Rovinj kao operativne snage u sustavu civilne zaštite na području Rovinjštine, sudjelovanjem u aktivnostima vezanim uz krizne situacije, od pripreme preko svih faza krize.

Pojedinačni ciljevi programa su:

•
Izraditi okvir i osigurati resurse za kvalitetnu pripremu za krizne situacije

•
Izvršiti svoje zadade u slučaju pojave krizne situacije

•
Sudjelovati na treninzima s inozemnim partnerima

6. Zdravstveno preventivni program 

Opći cilj Zdravstveno preventivnog programa jest promicanje zdravlja i prevencije bolesti, kao i osvještavanje oblika ponašanja koji pridonose povećanju sigurnosti.

Pojedinačni ciljevi programa su:

•
Educirati građanstvo o zdravstvenoj prevenciji 

•
Pružiti psihosocijalnu podršku bolesnicima u ustanovama i na kućnom liječenju

•
Razvijati program „Posudionica medicinskih pomagala“

•
Educirati mlade o problematici trgovanja ljudima

•
Provedba programa „Hod za srce“ – nordijsko hodanje

•
Razvijanje novih socijalnih usluga u zajednici - pomoć u kući

7. Rad s mladima i volonterima

Opći cilj programa Rad s mladima i volonterima je promicanje načela Pokreta i humanih vrednota u lokalnoj zajednici, njegovanje i vrednovanje volonterskog rada, solidarnosti, nepristranosti i suosjećanja, promicanje poštovanja ljudskog bića i života, razvoj samopoštovanja, životnih vještina i svijesti o aktivnoj ulozi u lokalnoj zajednici.

Pojedinačni ciljevi programa Rada s mladima i volonterima su:

•
pridonijeti humanističkom odgoju djece i mladih

•
motivirati djecu za volontiranje

•
jačati i unaprjeđivati rad s volonterima

8. Klub liječenih alkoholičara 

Klub liječenih alkoholičara Rovinj svoje aktivnosti temeljit će na primjerima aktivnosti Hrvatskog saveza klubova liječenih alkoholičara-HSKLA. 

Aktivnosti KLA:

-
Održavanje grupnih sastanaka (savjetovanja) jednom tjedno,

-
Održavanje individualnog savjetovanja i obiteljskog savjetovanja prilikom uključivanja novog člana i tijekom procesa liječenja,

-
Organiziranje posebnih aktivnosti vezano uz pojavu recidiva (na sastanku i izvan sastanka),

-
Pružanje podrške i pomoći u liječenju članovima KLA i članovima njihovih obitelji,

-
Uspostavljanje dobre suradnje sa dionicima u zajednici: Gradskim društvom Crvenog križa Rovinj, HZSR PU Rovinj, Policijskom postajom Rovinj, liječnicima opće/obiteljske medicine pri Istarskim domovima zdravlja – Ispostava Rovinj, Savjetovalištem za djecu, mlade i obitelj i dr., a vezano uz područje problema ovisnosti o alkoholu,

-
Pružanje informacija o institucionalnom (potpuna ili parcijalna hospitalizacija – dnevna bolnica) i izvaninstitucionalnom (ambulantno liječenje, KLA, grupna i individualna psihoterapija) liječenju ovisnosti o alkoholu te pružanje pomoći i podrške ovisniku i članovima obitelji,

-
Suradnja sa Hrvatskim savezom klubova liječenih alkoholičara i zdravstvenim institucijama u kojima se provodi liječenje članova (KBC Rijeka, ŽSB Insula, KBC Sestre milosrdnice Zagreb, OB Pula).

Na redovnim sastancima provode se i razvijaju principi samopomoći i samozaštite u cilju što duže apstinencije i edukacije o vlastitoj bolesti i mogućnosti liječenja. Kroz razgovor u Klubu, stariji apstinenti prenose iskustvo na mlađe članove kako bi se u obitelji liječenih alkoholičara popravila kvaliteta življenja. Zadatak članova i terapeuta se odnosi na davanje informacija o posljedicama prekomjernog konzumiranja alkohola, na pružanje pomoći u liječenju, kao i na rehabilitaciji i resocijalizaciji alkoholičara i članove njihovih obitelji.

Klub obuhvaća članove (liječene alkoholičare) sa područja Rovinj-Rovigno i općina Kanfanar, Bale - Valle i Žminj.

9. Program rada Gradskog psihološkog savjetovališta za djecu, mladež i obitelj

Programom rada savjetovališta želi se pružiti uslugu brige za mentalno i fizičko zdravlje djece, mladih, obitelji i pojedinca koje žive na području grada Rovinj-Rovigno.

Ovim projektom želi se graditi socijalno odgovornu zajednicu. Glavni cilj je biti podrška cijelom građanstvu u različitim i teškim trenucima njihovog života. Stoga intencija je ponuditi različite vrste pomoći od strane stručnjaka koju su specijalizirani za individualni, obiteljski i grupni rad.


ZAKLJUČAK: Odbor jednoglasno prihvaća Plan rada za 2024. i isti upućuje na Skupštinu na prihvaćanje.  

AD 6 Donošenje odluka
Prijedlog Odluke o imenovanju ravnateljice i o osobi ovlaštenoj za zastupanje GDCK Rovinj

Odbor Gradskog društva Crvenog križa Rovinj donio je odluku i raspisao natječaj za izbor ravnatelja Gradskog društva Crvenog križa Rovinj, koji je objavljen u „narodnim novinama“ broj 75/2023 dana 7. srpnja 2023. godine. Nakon završetka natječaja, na koji je pristigla jedna prijava, na sjednici Odbora Gradskog društva Crvenog križa Rovinj održanoj 23. listopada 2023. godine donesena je Odluka o izboru ravnateljice Dajane Medić. Povjerenstvo za ravnatelje Glavnog odbora Hrvatskog Crvenog križa dana 21. studenog 2023. godine obavilo je razgovor s Dajanom Medić, kandidatkinjom za ravnateljicu te je Glavni odbor Hrvatskog Crvenog križa, sukladno preporuci Povjerenstva, dao suglasnost za imenovanje ravnatelja.

ZAKLJUČAK: Članovi Odbora jednoglasno donose odluku o imenovanu ravnateljice i o osobi ovlaštenoj za zastupanje GDCK Rovinj

Prijedlog Odluka o plaćanju vanjskog stručnjaka za sređivanja javne nabave

Sređivanje dokumentacije obuhvaća izradu internog akta o jednostavnoj nabave te tehničku pomoć u provedbi postupka jednostavne nabave. 
ZAKLJUČAK: Članovi Odbora jednoglasno donose odluku o plaćanju vanjskog stručnjaka za sređivanja javne nabave

Prijedlog Odluke o osnivanju Komisije za popis 

U razdoblju od 28. prosinca 2023. do 31. siječnja 2023. obaviti će se redoviti popis imovine i obveza sa stanjem na dan 31. prosinca 2023. i to:

•
Dugotrajna materijalna i nematerijalna imovina

•
Financijska imovina i potraživanja

•
Sitnog inventara

•
Potraživanja i obaveza

•
Novaca i izdanih bonova u Akciji DDK i Akciji Solidarnost na djelu

Za obavljanje popisa imovine i obveza, osniva se Komisija kako slijedi:

1. Jovana Obradović, Predsjednik komisije

2. Debora Šetić, član Komisije

3. Patricija Sponza, član komisije

Popis će se izvršiti u prostorijama neprofitne organizacije.

ZAKLJUČAK: Članovi Odbora jednoglasno usvajaju Odluku o osnivanju Komisije za popis
AD 7
Popravak službenog vozila Hyundai 130cw

Službeno vozilo Hyundai 130cw je na desnoj strani jako ogrebano da je nužan popravak auta jer oštećenje uzrokuje hrđu i to je potrebno čim prije sanirati. Ponuda popravka iznosi 1.073,35 eura. Boris Juričić je upitao koliko je vozilo staro, ravnateljica mu je odgovorila da je auto kupljen 2011. godine, no nema puno kilometara i uredno je servisiran. Boris je naglasio da će u jednom trenutku popravci postati učestaliji, starost materijala, te da je vrijeme da razmislimo da auto prodamo i kupimo novi, Daciu Sandero ili nešto slično, a da nam je cjenovno prihvatljivo. 

ZAKLJUČAK: Članovi Odbora jednoglasno donose odluku o popravku službenog vozila

AD 8 Utrošak sredstava Akcije solidarnost 2022. 

Osnovna škola Petra Studenca je u Akciji Solidarnost 2022. prikupila 380 eura, a zatražili su 17 eura za plaćanje terenske nastave. Iznos od 363 eura nisu stigli rasporediti te im je predloženo da s tim iznosom kupimo drva za socijalno ugrožene građane s čime su se oni složili.

ZAKLJUČAK: Članovi Odbora jednoglasno donose odluku da se preostala sredstva koje je OŠ Petra Studenca prikupila u Akciji solidarnost 2022. utroše na kupnju ogrjeva za socijalno ugrožene građane.
AD 9 Razno

Članovi nisu imali dodatnih pitanja.
Sjednica Odbora završila je u 17:20 minuta. 

Zapisničar:                                                                                                     Predsjednica:
Dajana Medić                                                                                                 Ana Gasparini
Rovinj, 21. prosinca 2023.

KLASA: 230-03/03-02/30
URBROJ: 2163-8-1-23-281
